62023CO0348_INF
Domstolens kendelse (Niende Afdeling) af 3. maj 2024 –BNP Paribas Bank Polska
(Sag C-348/23) (
1
)
»Præjudiciel forelæggelse – artikel 99 i Domstolens procesreglement – besvarelse, der klart kan udledes af retspraksis – forbrugerbeskyttelse – direktiv 93/13/EØF – urimelige kontraktvilkår i forbrugeraftaler – artikel 6, stk. 1, og artikel 7, stk. 1 – aftale om lån med pant i fast ejendom i udenlandsk valuta – urimelige kontraktvilkår vedrørende valutaomregningen – aftalens ugyldighed – retsvirkninger – suspensiv betingelse – forbrugererklæring«
Forbrugerbeskyttelse – urimelige kontraktvilkår i forbrugeraftaler – direktiv 93/13 – midler, der har til formål at bringe anvendelsen af urimelige kontraktvilkår til ophør – aftale om lån med pant i fast ejendom – aftale, der ikke kan opretholdes efter ophævelsen af de urimelige kontraktvilkår – ophævelse af aftalen – fortolkning i retspraksis af national ret, hvorefter retsvirkningerne knyttet til konstateringen af aftalens ugyldighed gøres betinget af den suspensive betingelse om forbrugerens fremlæggelse af en erklæring – erklæring, der afspejler forbrugerens indsigelse mod opretholdelse af vilkåret, dennes kendskab til annullationen af aftalen på grund af vilkårets ugyldighed, konsekvenserne af denne annullation og forbrugerens samtykke hertil – ikke tilladt
(Rådets direktiv 93/13, art. 6, stk. 1, og art. 7, stk. 1)
(jf. præmis 32-35 og domskonkl.)
Konklusion
Artikel 6, stk. 1, og artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler
skal fortolkes således, at
i forbindelse med en aftale om lån med pant i fast ejendom, som en bank har indgået med en forbruger, og som annulleres i sin helhed med den begrundelse, at denne aftale indeholder et urimeligt vilkår, uden hvilket den ikke kan opretholdes, er disse bestemmelser til hinder for en fortolkning i retspraksis af national ret, hvorefter retsvirkningerne knyttet til, at nævnte aftale er ugyldig i sin helhed, er underlagt den suspensive betingelse, at denne forbruger for en national retsinstans fremsætter en erklæring, hvorved forbrugeren erklærer, at vedkommende for det første ikke giver samtykke til opretholdelsen af dette kontraktvilkår, for det andet har kendskab til, at nævnte kontraktvilkårs ugyldighed indebærer, at aftalen om lån med pant i fast ejendom annulleres, samt til følgerne af denne annullation, og for det tredje giver samtykke til, at aftalen annulleres.
(
1
) – EUT C 321 af 11.9.2023.